CELEX: 62010CA0294
Language: hu
Date: 2011-06-12 00:00:00
Title: C-294/10. sz. ügy: A Bíróság (harmadik tanács) 2011. május 12-i ítélete (az Augstākās Tiesas Senāts (Lettország) előzetes döntéshozatal iránti kérelme) — Andrejs Eglītis, Edvards Ratnieks kontra Latvijas Republikas Ekonomikas ministrija (Légi közlekedés — 261/2004/EK rendelet — Az 5. cikk (3) bekezdése — Az utasok kártalanítása a járat törlése esetén — A kártalanítás iránti kötelezettség alóli mentesség rendkívüli körülmények esetén — A rendkívüli körülmények elkerülését célzó minden intézkedés légi fuvarozó részéről történő megtétele — Az erőforrások kellő időben történő megtervezése annak érdekében, hogy a járat ezen körülmények megszűnését követően biztosítható legyen)

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/7
            
         A Bíróság (harmadik tanács) 2011. május 12-i ítélete (az Augstākās Tiesas Senāts (Lettország) előzetes döntéshozatal iránti kérelme) — Andrejs Eglītis, Edvards Ratnieks kontra Latvijas Republikas Ekonomikas ministrija
   (C-294/10. sz. ügy) (1)
   
   (Légi közlekedés - 261/2004/EK rendelet - Az 5. cikk (3) bekezdése - Az utasok kártalanítása a járat törlése esetén - A kártalanítás iránti kötelezettség alóli mentesség rendkívüli körülmények esetén - A rendkívüli körülmények elkerülését célzó minden intézkedés légi fuvarozó részéről történő megtétele - Az erőforrások kellő időben történő megtervezése annak érdekében, hogy a járat ezen körülmények megszűnését követően biztosítható legyen)
   2011/C 194/09
   Az eljárás nyelve: lett
   
      A kérdést előterjesztő bíróság
   
   Augstākās Tiesas Senāts
   
      Az alapeljárás felei
   
   
      Felperes: Andrejs Eglītis, Edvards Ratnieks
   
      Alperes: Latvijas Republikas Ekonomikas ministrija
   
      Tárgy
   
   Előzetes döntéshozatal iránti kérelem — Augstākās tiesas Senāts (Lett Köztársaság) — A visszautasított beszállás és légijáratok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (HL L 46., 1. o.; magyar nyelvű különkiadás 7. fejezet 8. kötet 10. o.) 5. cikke (3) bekezdésének és 6. cikke (1) bekezdésének értelmezése — Elsősorban a radar- és a légiközlekedési rendszer üzemzavarai okán elrendelt légtérzár, másodsorban pedig a személyzet engedélyezett munkaidejének túllépése okán törölt járat — Valamennyi intézkedés elfogadása a légifuvarozó által a rendkívüli körülmények elkerülése céljából
   
      Rendelkező rész
   
   A visszautasított beszállás és légi járatok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 5. cikkének (3) bekezdését akként kell értelmezni, hogy a légi fuvarozónak, mivel meg kell tennie minden ésszerű intézkedést a rendkívüli körülmények elkerülésére, a járat tervezésének szakaszában ésszerűen figyelembe kell vennie az ilyen körülmények esetleges felmerüléséhez kapcsolódó késés kockázatát. Következésképpen bizonyos időráhagyással kell számolnia, amely lehetőség szerint képessé teszi a járat egészének teljesítésére, amint a rendkívüli körülmények megszűntek. Ezzel szemben az említett rendelkezés nem értelmezhető akként, hogy ésszerű intézkedések címén olyan minimális időráhagyás általános és egyöntetű jelleggel történő tervezését írja elő, amely különbségtétel nélkül alkalmazandó minden légi fuvarozó tekintetében valamennyi olyan helyzetben, amikor rendkívüli körülmények merülnek fel. A légi fuvarozó azon képességének értékelése során, hogy az e körülmények felmerüléséből eredő új feltételek között biztosítsa a menetrend szerinti járat egészének teljesítését, ügyelni kell arra, hogy a megkövetelt időráhagyás tartama ne járjon azzal a következménnyel, hogy a légi fuvarozó az adott időpontban a vállalkozásának kapacitásait tekintve elviselhetetlen áldozatokat vállaljon. Az említett rendelet 6. cikkének (1) bekezdése ezen értékelés keretében nem alkalmazható.
   
      (1)  HL C 221., 2010.8.14.